**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**ELŐTERJESZTÉS**

**a hulladékgazdálkodási közszolgáltatásról szóló 9/2014.(IV.9.) önkormányzati rendelet**

**módosítására**

Martfű Város Önkormányzata Képviselő-testületének

2015. február 26-i ülésére

Előkészítette: Szász Éva jegyző,

Véleményező: Pénzügyi Ügyrendi és Városfejlesztési Bizottság

Döntéshozatal: minősített többség

Tárgyalás módja: nyilvános ülés

**Indokolás**

**a hulladékgazdálkodási közszolgáltatásról szóló**

**9/2014.(IV.9.) önkormányzati rendelet**

**módosításáról szóló**

**…./2015.(…..) önkormányzati rendelethez**

A hulladékról szóló 2012. évi CLXXXV. törvény 2015. január 1-jétől hatályba lépő módosításai és a hulladékgazdálkodási közszolgáltatás végzésének feltételeiről szóló 385/2014.(XII.31.) Korm. rendelet alapján az ingatlanhasználók a települési papír-, üveg-, műanyag, fém- és zöldhulladékot a vegyes hulladéktól elkülönítetten kötelesek gyűjteni.

Az elkülönítetten gyűjtött hulladékok közül a Közszolgáltatónak a műanyag, papír-, fém- és a vegyes hulladékot házhoz menő rendszerben kell elszállítania.

Fenti változásokat a hulladékgazdálkodási közszolgáltatásról szóló helyi rendeletünkben át kell vezetni.

1. §-hoz

A módosítás a házhoz menő elkülönítetten gyűjtött hulladékokhoz biztosított gyűjtőedények és zsákok biztosításáról rendelkezik.

1. §-hoz

A § a rendelet pontosítását tartalmazza.

1. §-hoz

A zöldhulladékokra vonatkozóan tartalmazza, hogy április 1-től november 15-ig legalább kéthetente kell a Közszolgáltatónak a gyűjtést és szállítást megszerveznie.

4-5-6-7 §-hoz

Az elkülönítetten gyűjtött és házhoz menő szolgáltatással kapcsolatos rendelkezéseket tartalmazza.

8-9. §-hoz

A rendelet pontosítását foglalja magában.

10-11. §-hoz

A rendelet 2. mellékletében kerül rögzítésre a gyűjtőszigetek pontos helye, a 3. melléklet pedig a társasházaknál kihelyezett elkülönítetten gyűjtött hulladékokhoz biztosított gyűjtőedények helyét tartalmazza.

1. §-hoz

Hatályba léptető rendelkezéseket tartalmazza.

Hatásvizsgálat

**a hulladékgazdálkodási közszolgáltatásról szóló**

**9/2014.(IV.9.) önkormányzati rendelet**

**módosításáról szóló**

**…./2015.(…..) önkormányzati rendelethez**

1. **Társadalmi-gazdasági, költségvetési hatása:**

A rendelet-módosítás társadalmi-gazdasági szempontból nagy jelentőséggel bír, hiszen

 a környezetvédelem, a hulladékgazdálkodással kapcsolatos célok elérése közös érdek.

Költségvetési hatásként a kiadások saját erőből történő finanszírozása említhető, mely jelentős többletkiadással jár.

1. **Környezeti és egészségi hatása, következményei:**

Az elkülönítetten gyűjtött hulladék környezeti hatása a lerakókba kerülő hulladékmennyiség csökkentése, az újrahasznosítás kapcsán jelentős.

1. **Adminisztratív terheket befolyásoló hatás:**

A rendelet-módosítás elfogadása minimális adminisztratív terhekkel jár.

1. **A jogszabály megalkotásának szükségessége, a jogalkotás elmaradásának várható következményei:**

A módosítás a magasabb szintű jogszabályoknak történő megfelelés miatt indokolt.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak.

Martfű, 2015. február 18.

Dr. Papp Antal

polgármester